Det meste af 2020 har været præget af aflysninger og udsættelser. Dette gælder også vores klub, hvor møderne i foråret blev aflyst. Det samme gjorde sig også gældende for vores generalforsamling, som vi nu langt om længe kan afholde – desværre uden spisning grundet Corona.

Corona nedlukningen har også betydet, at jeg har varetaget kassererposten indtil nu.

1. Medlemmerne.

Medlemstallet var pr. 31-12-2019 60 A-medlemmer, 0 ungdomsmedlem og 8 C medlemmer, i alt 68 medlemmer der var det samme medlemstal som pr. 31-12-2018.

Her pr. 5. oktober 2020 er vi 55 A- medlemmer og 5 C-medlemmer – altså en medlemstilbagegang på 8. Den typiske årsag til udmeldelserne er relateret til folks alder.

2. Møder.

Vi holder møde i dette dejlige lyse lokale og ved at vi har det hver uge kan vi være sikre på at beholde det. Vi har et godt samarbejde med Idrætscentret, hvor vi også sidder i brugerrådet.

Jeg synes at der har været mange gode møder og foredragsholdere. Vi har hørt følgende foredrag:

|  |
| --- |
| **2019** |
| **Torben Norup om ”Dansk flyvning fortalt med postkort”** |
| **Ib Krarup om ”Pakkeporto til udlandet”** |
| **Niels Erik Thunbo om ”Samsøs posthistorie”** |
| **Niels Kristian Hansen om ”4 Rigsbankskilling”** |
| **Gert Heinze, VF-Auktion om ”Frimærkehandel på auktion og på internettet”** |
| **Martin Pingel om ”Frimærkerne og fremtiden”** |
| **Ole Løfgreen Jacobsen om sin samling med ”De 2-farvede”** |
| **2020** |
| **Leif Schmidt om ”Min samling af Hørsholm stempler”** |
| Steffen Riis om ”Genforeningen” |
| **Torben Norup om ”De bogtrykte bølgelinjemærker”** |
| **Niels Kristian Hansen ”** Anvendelse af Gebyr- og portomærker” |

Og auktionerne trak i år rigtig mange deltagere især fra vort kartotek over købere udenfor klubben.

|  |  |
| --- | --- |
| Årstal | salg |
| 2010 | 11.623 |
| 2011 | 10.236 |
| 2012 | 10.186 |
| 2013 | 4.600 |
| 2014 | 4.615 |
| 2015 | 6.885 |
| 2016 | 16.602 |
| 2017 | 19.282 |
| 2018 | 18.148 |

I 2019 har vi afholdt 3 storauktioner/skrammelauktioner da de traditionelt har været eftertragtede.

Det gav omsætningstal:

|  |  |
| --- | --- |
| Auktion i 2019 | Salg |
| Vinterauktion | 1069 |
| Forårs auktion | 2286 |
| Efterårsauktion | 3750 |
| I alt | 7105 |

Til orientering kan nævnes, at Forårsauktion 2020 gav en omsætning på 3.880 kr.

3. Andre aktiviteter.

- **Dubletcirkulationen.**

Dubletcirkulationen kører med Hillerød Philatelistklub som entreprenør. Desværre er der færre og færre deltagere. Det er fortsat et problem at der er rigtig mange hæfter i hver sending.

- Klubben sælges indstiksbøger, hængsler og pergamynposer.

Klubben har i løbet af det sidste år købt større lots på auktioner, som derefter blevet splittet på klubaftener. Vi har således købt et nyt lot i 2019.

4. Organisationer og aktiviteter.

DFF: Perioden har været præget af flytningen fra Brøndby til Birkerød, der naturligt nok har fyldt meget i kontorets arbejde.

DFF nye hjemmeside bliver løbende opdateret lige som auktionssiden DFF-Netsalg er blevet opdateret med et nyt design, som generelt er blevet godt modtaget.

DFF har en aftale med PostNord om at de kan sælge postvæsenets produkter fra både Danmark lige som man foretager afstempling af breve for PostNord. Læg mærke til, at man her kan købe frimærker, som ikke mere kan købes direkte hos PostNord, ligesom der er en del litteratur til salg. Man går ind i [www.newstamps.dk](http://www.newstamps.dk)

--------------------------------------------------------------------------------------------------

FÆLLESKLUBBERNE:

Vi deltog som sædvanligt i spørgekonkurrencen blev afholdt i Frederikssund.

Hillerød samler nu programmet for de danske klubber samt de svenske, som ønsker det. Det er et led i, at lave et tættere samarbejde mellem klubberne i Nordsjælland og Skåne.

Fællesklubbernes byttedag og generalforsamling blev som noget nyt i 2019 afholdt på Kulturcenter Mariehøj den 17. november.

I år bliver det her i Birkerød Idrætscenter at vi afholder Fællesklubbernes byttedag og generalforsamling den 15. november.

4-ESSER:

I år har vi fortsat samarbejdet med andre klubber om en reklamefolder. Det er Gentofte, Herlev og Det Grønne Område og så Birkerød der udarbejder et fælles program. Det har været fremlagt mange steder. Desuden samarbejder vi om filatelistdagen i februar samt ”formaliserede” byttemøder hos hinanden. Desværre er Det Grønne Område ved at blive nedlagt ligesom også 4ESSER som forening er ved at blive nedlagt grundet problemer med Skattestyrelsen. Det er intentionen, at samarbejdet vil fortsætte.

5. Udstillere fra Birkerød Frimærkeklub på udstillinger:

Flere af vores medlemmer har deltaget på udstillinger i år, hvor især deltagelsen på Den Nationale udstilling i DGI-byen skal fremhæves.

Tillykke med de flotte resultater!

INTERNETTET:

Hjemmeside: Vores hjemmesider birkefrim.dk og tak16.dk er fortsat aktive.

Post ved brug af e-mail

Vi sender mails ud om auktioner mm.

STØRRE ARRANGEMENTER

Mange af klubbens medlemmer deltog i planlægningen og udførelsen af den nationale frimærkeudstilling i DGI-byen. Der skal lyde en stor tak for jeres indsats.

6. Julemøde:

For 18. år i træk afholdt vi juleafslutning med god mad, øl, snaps og ægtefælle for dem som havde lyst til det, og for kun 50 kr. Jeg tror, at de deltagende endnu en gang havde en rigtig god aften.

Denne gang fik vi maden udefra og det er mit indtryk at det blev godt modtaget.

7.Jubilarer

Hans Ole Pedersen 40 år

8. Fremtiden.

Arbejdet med at holde klubben i live er større og større pga. konkurrencen med så mange andre fritidstilbud, samt uden tvivl den stigende alder blandt medlemmerne. Er der nogen der har ideer til hvordan vi kan vise flaget er de meget velkomne.

Aktuelt har vi en stor udfordring, da flere i bestyrelsen denne gang har valgt at stoppe. Vi har således brug for nye bestyrelsesmedlemmer.

Som I allerede har hørt, har vi sat arbejdet med afholdelsen af Nordia2022 i gang. Punktet er således også sat på som et forslag for at sikre opbakningen til dette.

Flere medlemmer:

Vi skal i høj grad satse på lokale arrangementer samt personlige kontakter. Er der noget vi kan gøre?

9. Tak.

Til slut vil jeg gerne takke alle de mange medlemmer der har støttet bestyrelsen i sit arbejde ved større arrangementer.

Jeg vil også rette en varm tak til bestyrelsesmedlemmerne og suppleant, som har gjort et stort arbejde. Der skal lyde en stor tak til de bestyrelsesmedlemmer og suppleanter som nu forlader bestyrelsen:

Finn Strøiman

Henrik Povlsen

Henrik Johnsen

Til dem der hjælper giver vi hvert år til generalforsamling en flaske vin. I år bliver det så:

* Søren Lotz, som gerne stiller op og er vores faste auktionarius.
* Peter Salbo for hjælp ved Julefrokost og andre arrangementer.
* Endelig en stor tak til Finn Parbst for at varetage rollerne som revisor og som dirigent ved denne generalforsamling.

Niels Kristian Hansen

Formand Birkerød Frimærkeklub